MINISTRI

**UDHËZIM**

**NR.\_\_\_\_DATË\_\_\_\_\_\_\_2016**

**“PËR**

**PROCEDURAT E PËRLLOGARITJES SË PËRFITIMEVE NGA LIGJET E MËPARSHME DHE TË PAGESAVE TË DËMSHPËRBLIMIT PËR ISH TË DËNUARIT POLITIK TË RREGJIMIT KOMUNIST”**

Në mbështetje të pikës 4, neni 102 të Kushtetutës së Republikës së Shqipërisë; nenit 7 të ligjit nr. 8485, datë 12.05.1999 “Kodi i Procedurave Administrative”; ligjit nr. 9831, datë 12.11.2007 “Për dëmshpërblimin e ish të dënuarve politik të rregjimit komunist”, i ndryshuar; si dhe VKM nr. 419, datë 14.04.2011 “Për miratimin e afateve dhe skemës së shpërndarjes së fondeve të dëmshpërblimit për ish të dënuarit të rregjimit komunist”, i ndryshuar; si dhe VKM nr. 1253, datë 02.07.2008 “Për përcaktimin e kritereve dhe procedurave të vlerësimit për dëmshpërblimin e përfituar nga ish të dënuarit politik të rregjimit komunist”, i ndryshuar;

**U D H Ë Z O N**

1. **PARIME TË PËRGJITHSHME**

Ky udhëzim ka për qëllim:

* 1. Përcaktimin e rregullave dhe procedurave që duhet të ndiqen në procesin e dëmshpërblimit financiar për ish të dënuarit politik të regjimit komunist, të miratuar.
  2. Përcaktimin e procedurave standarde për përllogaritjen e përfitimeve financiare të marra nga ligjet e mëparshme nga ish të dënuarit politikë.

II. Procedurat dhe përgjegjësitë për llogaritjen e përfitimeve të marra nga ligjet e mëparshme në të holla (Lek ) dhe Letra me vlerë.

1. Për përllogaritjen e masës së dëmshpërblimit financiar të marrë nga ligjet e mëparshme, në të holla (Lek) dhe Letra me Vlerë, nëpunësi përgjegjës, formulon shkresën mbi masën e zbritshme të dëmshpërblimit në Lek dhe Letra me Vlerë, sipas standardeve të përcaktuara në VKM nr. 1253, datë 02.07.2008 “Për përcaktimin e kritereve dhe procedurave të vlerësimit për dëmshpërblimin e përfituar nga ish t dënuarit politik të rregjimit komunist” brenda 30 ditëve.
2. Për përllogaritjen e masës së dëmshpërblimit financiar të marrë nga ligjet e mëparshme, në të holla (Lek) dhe Letra me Vlerë, nëpunësi përgjegjës, bazohet në:
   1. Të dhënat e ish-Bankës së Kursimeve, aktualisht “Raiffeisen Bank”, në “Rregjistri i Bankës Raiffeisen” i korrigjuar, mbi përfitimet në të holla (Lek) dhe Letra me Vlerë, të marrë nga ligjet e mëparshme. Regjistër i dokumentuar në formë shkresore dhe CD nga “Raiffeisen Bank”, me shkresë nr.8830/1, datë 10.08.2010.
   2. Formulari i vetëdeklarimit, Aneksi 1, i cili bashkëngjitet shkresës së Ministrisë së Drejtësisë, me subjekt mbi verifikimin e përfitimeve në të holla dhe Letra me Vlerë të marrë nga ligjet e mëparshme. Aneksi 1 konsiderohet i rregullt për të vazhduar procesin e llogaritjes vetëm kur është plotësuar në të gjitha kërkesat e emërtuara dhe i nënshkruar nga deklaruesi. Kur rezulton i pa plotësuar nuk shqyrtohet, por kthehet përgjigje për plotësimin e Formularit A1.
3. Gjatë procesit të përllogaritjes së përfitimeve të marra nga ligjet e mëparshme në të holla (Lek) dhe Letra me Vlerë procedohet si më poshtë:
   1. Në rastet kur vlera në të holla (Lek) dhe Letra me Vlerë, në “Rregjistri i Bankës Raiffeisen” i korrigjuar, është më e vogël se vlera e deklaruar në Formularin A1 të vetëdeklarimit vullnetar, atëherë merret për bazë llogaritjeje vlera e deklaruar në Formularin A1.
   2. Në rastet kur në Formularin A1 të vetëdeklarimt pasqyrohen vlera me shuma të mëdha, që janë jashtë kritereve të parashikuara në VKM nr.184, datë 04.05.1994 “Mbi dhënien e kompensimit pasuror të ish të dënuarve dhe të përndjekurve politik, në zbatim të ligjit nr.7748, datë 29.07.1993, i ndryshuar me ligjin nr. 7771, datë 07.12.1993 ‘Mbi statusin e ish të dënuarve të regjimit komunist’” dhe konstaton se të dhënat në “Rregjistri i Bankës Raiffeisen” i korrigjuar, vlerat në të holla dhe Letra me Vlerë janë brenda kritereve të VKM, të sipërshënuara, praktika i kthehet Ministrisë së Drejtësisë për rivlerësimin e kësaj praktike individuale për rillogaritjen e përfitimeve nga ligjet e mëparshme
   3. Në rastet kur “Regjistri i Bankës Raiffeisen” i korrigjuar, nuk ka të dhëna, mungon emri i ish të dënuarit politikë dhe Formulari i A1 i vetëdeklarimi vullnetarë është brenda kritereve të parashikuara në VKM, Nr.184, masa e zbritshme e dëmshpërblimit financiar të marrë nga ligjet e mëparshme, në të holla (Lek) dhe Letra me Vlerë është e barabartë shumën e deklaruar në Formularin A1.
   4. Në rastet kur Ministria e Drejtësisë, kërkon rillogaritje të përfitimeve nga ligjet e mëparshme, struktura përgjegjëse për pagesat dhe dëmshpërblimet vlerëson të gjithë korrespondencën ndërmjet dy institucioneve me këtë objekt. Kur këto praktika mungojnë, i kërkon Ministrisë së Drejtësisë që për çdo rillogaritje të bashkëlidhë të gjithë korrespondencën ndërmjet dy institucioneve për këtë subjekt. Procesi i rillogaritjes kryhet duke zbatuar të gjitha procedurat e përcaktuara në këtë udhëzim për llogaritjen.
   5. Në rastet kur në “Regjistrin e Bankës Raiffeisen”, i korrigjuar, ka më shumë se një ish të dënuar me emër, mbiemër të ngjashëm dhe në shkresën e Ministrisë së Drejtësisë nuk ka të dhëna të tjera përveç emrit dhe mbiemrit, atëherë përfitimet e marra nga ligjet e mëparshme nuk përllogariten, por i kthehet përgjigje Ministrisë së Drejtësisë, ku kërkohet që të pasqyrojë në shkresë të dhëna mbi vitlindjen, vitet e burgut për ish të dënuarin politik, të dhëna të cilat janë pjesë e të dhënave të “Regjistrin e Bankës Raiffeisen”, i korrigjuar. Kur pas informimit mbi këto të dhëna rezulton se:
      1. Nuk kemi më shumë se një ish të dënuar politikë me të dhëna të ngjashme dhe gabimi është material në gërmëzimin e emër; mbiemër, si dhe të dhënat e tjera janë të pa ndryshueshme, atëherë shuma e dëmshpërblimit financiar të marrë nga ligjet e mëparshme, është shuma e vlerave të regjistrua më shumë se një herë në “Rregjistrin e Bankës Raiffeisen”, i korrigjuar;
      2. Kemi dy apo më shumë ish të dënuar politik me të dhënat e ngjashme, por gabimi është material në gërmëzimin e emrit, mbiemrit dhe të dhënat e tjera janë të pandryshueshme, atëherë shuma e dëmshpërblimit është ajo e regjistruar në “Rregjistri i Bankës Raiffeisen” , i korrigjuar.
4. Kur për masën e dëmshpërblimit financiar të marrë nga ligjet e mëparshme, në të holla (Lek) dhe Letra me Vlerë, të pasqyruar në VKM “Për miratimin e dëmshpërblimit” ose në VKM “Për ndryshimin e VKM ‘Për miratimin e dëmshpërblimit’”, paraqitet një ankim nga ish i dënuari politik apo trashëgimtarët e tyre ligjorë dhe nëse rezulton se, masa e dëmshpërblimit financiar të marrë nga ligjet e mëparshme është më e vogël në “Regjistrin e Bankës Raiffeisen”, i korrigjuar dhe në Formularin A1, se vlera e pasqyruar në VKM, atëherë i propozohet Ministrisë së Drejtësisë për të filluar procedurën e rillogaritjes së masës së dëmshpërblimit financiar të marrë nga ligjet e mëparshme dhe njoftohet subjekti i interesuar mbi procedurat.
5. Kur për masën e dëmshpërblimit financiar të marrë nga ligjet e mëparshme, në të holla (Lek) dhe Letra me Vlerë, të pasqyruar në VKM “Për miratimin e dëmshpërblimit” ose në VKM “Për ndryshimin e VKM ‘Për miratimin e dëmshpërblimit’”, nga ish i dënuari politik apo trashëgimtarët e tyre ligjorë, paraqitet një ankim, kur rezulton se masa e dëmshpërblimit financiar të marrë nga ligjet e mëparshme është barabartë me të dhënat në “Regjistrin e Bankës Raiffeisen”, i korrigjuar , me vlerën e pasqyruar në VKM, pavarësisht nga të dhënat në Formularin A1, atëherë njoftohet individi që ka paraqitur ankesën se pretendimet mbi të dhënat e pasqyruara në “Regjistrin e Bankës Raiffeisen”, i korrigjuar, zgjidhen vetëm në rrugë gjyqësore. Ministria e Financave nuk ka të drejtë të ndryshojë të dhënat e Regjistrit dhe as të marrë në shqyrtim çdo dokument në formë shkresore të lëshuar nga kjo bankë me këtë objekt.

III. Procedurat dhe përgjegjësitë për shpërndarjen e dëmshpërblimin financiar të ish të

dënuarve politik të miratuar me Vendim të Këshillit të Ministrave.

1. Ministria e Financave, pas botimit në “Fletoren zyrtare” të VKM-së “Për miratimin e dëmshpërblimit për ish të dënuarit politik”, ose të VKM “Për ndryshimin e VKM ‘Për miratimin e dëmshpërblimit’”, i kërkon me shkresë zyrtare Ministrisë së Drejtësisë një kopje elektronike të anekseve “A”, “B” dhe “C”, të cilat janë në pjesë integrale e VKM. Kopjen elektronike të anekseve “A”, “B” dhe “C” ngarkohet në Sistemin informatik mbi pagesat e dëmshpërblimit, të administruar nga Ministria e Financave.
2. Në bazë të buxhetit vjetor, të miratuar, fondi i dëmshpërblimit të ish të dënuarve politikë nga regjimi komunist, ndahet, në mënyrë proporcionale në një raport prej 70 për qind për të gjitha kategoritë e subjekteve përfituese parësore dhe 30 për qind për trashëgimtarët e ish të dënuarve, që nuk bëjnë pjesë në këtë kategori. Me shlyerjen përfundimtare të dëmshpërblimit të subjekteve përfituese parësore, i gjithë buxheti vjetor kalon për dëmshpërblimin e trashëgimtarëve të ish të dënuarve politikë,
3. Shpërndarja e vlerës të plotë për dëmshpërblimin financiar të miratuar, kryhet në mënyrë propocionale në 8 këste, sipas kritereve të përcaktuara në VKM nr. 419, datë 14.04.2012 “Për miratimin e afateve dhe skemës së shpërndarjes së fondeve të dëmshpërblimit për ish të dënuarit të rregjimit komunist”, të ndryshuar.
4. Për çdo këst, të shpërndarjes së dëmshpërblimit të miratuar, pjesa takuese që shpërndahet nuk është më e vogël se 100 000 (njëqind mijë) lekë dhe jo më i madh se 1 000 000 (një milion) lekë, deri në shpërndarjen e plotë të shumës së dëmshpërblimit për të gjithë ish të dënuarit/familjarët e viktimave. Asnjë ish i dënuar apo familjar i tij nuk mund të dëmshpërblehet jashtë këtij mekanizmi.
5. Drejtori i strukturës përgjegjëse për pagesat dhe dëmshpërblimet i paraqet Ministrit të Financave, brenda datës 8 Janar të çdo viti, raportim mbi shpërndarjen e dëmshpërblimit të miratuar dhe informacion për shpërndarjen e depozitave dhe ecurinë e këtij procesi gjatë vitit pararendës.
6. Shpërndarja në vlerë të plotë, e dëmshpërblimit financiar të miratur, për çdo të dënuar politik ose trashëgimtarë përfitues, kryhet në një llogari bankare, në emër dhe/ose për llogari të tij ose të familjarëve të tij, në një bankë të nivelit të dytë, që vepron brenda territorit të Republikës së Shqipërisë Dokumenti i çeljes së llogarisë bankare i bashkëlidhet dosjes individulale.
7. Forma e pagesave, procedurat dhe funksionet e zbatimit të shpërndarjes së dëmshpërblimit financiar të miratuar evidentohen në Sistemin informatik mbi pagesat e dëmshpërblimit, të administruar nga Ministria e Financave.
8. Drejtoria e Pagesave dhe Dëmshpërblimeve publikon në mënyrë periodike, në faqen zyrtare, listat e dosjeve të gatshme për pagesë dhe bën njoftimin për të gjitha subjektet përfituese, pjesë e listës, nëpërmjet njoftimit me mjete të komunikimit elektronik dhe medias publike.
9. Brenda një afati 3-mujor nga data e publikimit të listës, të gjithë ish të përndjekurit, të cilët janë pjesë e saj, duhet të dorëzojnë në Drejtorinë e Pagesave dhe Dëmshpërblimit, dokumentet e parashikuara në aktet nënligjore.
10. Kur një ish i dënuar politik ose trashëgimtari i tij nuk dorëzon dokumentacionin e kërkuar brenda afatit të parashikuar më sipër, ai/ajo njoftohet lidhur me përfundimin e afatit dhe i jepet edhe një afat shtesë deri në 30 ditë. Në rast se dokumentacioni i kërkuar nuk dorëzohet edhe brenda afatit 30 ditor, pagesa i kalon personave që nuk bëjnë pjesë në kategorinë e subjekteve përfituese parësore, të cilët në përputhje me ligjin kanë dorëzuar dokumentat e duhura dhe janë të gatshme për pagesë.

IV. Dokumentet që duhet të depozitohen pranë Ministrisë së Financave nga ish te

dënuarit politikë ose trashëgimtarët e ish të dënuarve, për shpërndarjen e

dëmshpërblimit financiarë, të ndarë sipas kategorive.

1. Për kategorinë e subjekteve përfituese parësore.
2. Për kategorinë e parë parësore, ish të dënuarat politike gra, që jetojnë; për kategorinë

e dytë parësore, ish të dënuarit politikë, që jetojnë mbi 75 vjeç me hyrjen në fuqi të këtij ligji; për kategorinë e gjashtë parësore ish të dënuarit politikë që jetojnë që kanë moshë nën 75 vjeç me hyrjen në fuqi të këtij ligji, dokumentat që duhet të dërgojnë janë:

1. Certifikatë personale jo më e vjetër se sa një javë nga data e dorëzimit;
2. Numër Llogarie bankare në Lek në njërën nga bankat e nivelit të dytë që vepron brenda territorit të Republikës së Shqipërisë (Personat që depozitojnë numrin e llogarisë bankare duhet që të sigurohen që llogaria bankare, në të cilën do të depozitohet kësti i radhës, të jetë ende aktiv).

b. Për kategorinë e tretë parësorë ish të dënuarit politikë, të cilët vuajnë nga sëmundje të

rënda, dokumentet që duhet të dërgojnë janë :

1. Certifikatë personale jo më e vjetër se sa një javë nga data e dorëzimit;
2. Numër Llogarie bankare në Lekë në njërën nga bankat e nivelit të dytë që vepron brenda territorit të Republikës së Shqipërisë (Personat që depozitojnë numrin e llogarisë bankare duhet që të sigurohen që llogaria bankare, në të cilën do të depozitohet kësti i radhës, të jetë ende aktiv).
3. Vendimi i KMCAP, (KEMP-i epror), i cili vërteton humbjen e plotë të aftësisë për punë, origjinale. Vendimi duhet të jetë plotësuar saktë, me shkrim te lexueshëm pa korrigjime, duhet të ketë të shkruar emrin/ mbiemrin e anëtarëve të KMCAP dhe nënshkrimin e tyre me vulën e komisionit.
4. Epikrizë për sëmundje onkologjike, malinje dhe sëmundje të gjakut të pashërueshme të lëshuara nga: Qendra Shëndetësore Universitare “Nënë Tereza”, Spitali Universitar “Shefqet Ndroqi”, Spitali Universitar “Mbretëresha Geraldinë”, Spitali Universitar “Koço Glozheni”. Kjo epikrizë përgatitet nga mjeku që trajton të sëmurin,nënshkruhet me emrin dhe mbiemrin e mjekut kurues, Shefi i Shërbimit vërteton saktësinë e diagnozës dhe e nënshkruan këtë dokument, në fund epikriza firmoset nga drejtuesi i institucionit shëndetësor me vulën përkatëse.

c. Për kategorinë e katërt parësorë ish të dënuarit politikë që jetojnë në momentin e

dhënies së pagesës, të cilët pavarësisht nga mosha, kanë pasardhës të radhës së parë

në moshë të mitur, me hyrjen në fuqi të këtij ligji, dokumentet që duhet të

dërgojnë janë;

1. Certifikatë personale jo më e vjetër se sa një javë nga data e dorëzimit;
2. Numër Llogarie bankare në Lek në njërën nga bankat e nivelit të dytë që vepron brenda territorit të Republikës së Shqipërisë (Personat që depozitojnë numrin e llogarisë bankare duhet që të sigurohen që llogaria bankare, në të cilën do të depozitohet kësti i radhës, të jetë ende aktiv).
3. Certifikatë familjare ku të përfshihet fëmija i mitur;
4. Certifikatë personale të fëmijës/fëmijëve të mitur;

ç. Për kategorinë e pestë parësorë ish të dënuarit politikë që nuk jetojnë dhe që kanë

trashëgimtarë të rradhës së parë, të cilët janë në moshë të mitur, me hyrjen në fuqi të

këtij ligjit, dokumentet që duhet të dërgojnë janë:

1. Certifikatë vdekje e ish të dënuarit politik;
2. Certifikatë e trungut familjar të ish të dënuarit politik, ku të përfshihen: fëmija/fëmijët e mitur;
3. Certifikatë personale e të miturit/miturve, trashëgimtarë të radhës së parë të ish të dënuarit politik që nuk jeton.
4. Dëshmi trashëgimie për të ish të dënuarit politik, origjinale ose kopje e noterizuar.
5. Vendim Gjykate të kujdestarisë mbi të miturin në rastin kur edhe nëna/babai i të miturit nuk jeton më.
6. Nr. llogarie bankare në Lek, në emër të kujdestarit ligjor të të miturit, në njërën nga bankat e nivelit të dytë që vepron brenda territorit të Republikës së Shqipërisë. (Personat që depozitojnë numrin e llogarisë bankare duhet që të sigurohen që llogaria bankare, në të cilën do të depozitohet kësti i radhës, të jetë ende aktiv);
7. Dokument identiteti (kopje ID-je, Pasaporte) të kujdestarit ligjor.

d. Kur ish i dënuari politik që jeton ose trashëgimtari ligjor, humbet zotësinë juridike për

të vepruar dhe me vendim gjykate i është  përcaktuar kujdestari ligjor, në këto raste veprimet nga Ministria e Financave bëhen në emër të personit me këtë të drejtë. Kujdestari ligjor duhet të dërgojë në Ministrinë e Financave: i). Vendimin e Gjykatës mbi kujdestarin ligjor, origjinale ose kopje e njësuar; ii). Numër Llogarie bankare në Lek në njërën nga bankat e nivelit të dytë, në emër të kujdestarit ligjor; iii). Dokument identiteti (kopje ID-je, Pasaporte) të kujdestarit ligjor; iv). Certifikatë personale të ish të dënuarit politik jo më e vjetër s esa një javë nga data e dorëzimit.

dh. Ish të dënuarit politik që jetojnë ose trashëgimtari ligjor, kanë të drejtë ta delegojnë

me prokurë të posaçme tërheqjen e dëmshpërblimit financiarë. Në këto raste veprimet nga Ministria e Financave bëhen në emër të personit me këtë të drejtë. Personi me këtë të drejtë, duhet të dërgojë në Ministrinë e Financave: i). Prokurën e Posaçme, origjinale, bashkëlidhur duhet të ketë kopje të vlefshme të dokumentit të identitetit (kopje ID-je, Pasaporte) për çdo të përfaqësuar; ii). Numër Llogarie bankare në Lek në njërën nga bankat e nivelit të dytë, në emër të tij; iii). Dokument identiteti (kopje ID-je, Pasaporte) të tij; iv). Certifikatë personale të ish të dënuarit politik jo më e vjetër se sa një javë nga data e dorëzimit.

1. Për trashëgimtarët e ish të dënuarve politikë, që nuk bëjnë pjesë në kategorinë

parësore, dokumentet që duhet të dërgojnë janë :

1. Dëshmi trashëgimie ligjore për të dënuarin politik, origjinale ose kopje e njësuar noterizuar;
2. Certifikatë vdekje e ish të dënuarit, origjinale;
3. Certifikatë e trungut familjar të ish të dënuarit, origjinale. Certifikata e trungut nuk mund të zëvendësohet me certifikatë familjare.
4. Numrat e llogarisë bankare në Lek për çdo trashëgimtar ose për personin e autorizuar me prokurë të posaçme për tërheqjen e dëmshpërblimit, në njërën nga bankat e nivelit të dytë që ushtron veprimtarin brenda territorit të Republikës së Shqipërisë, (Personat që depozitojnë numrin e llogarisë bankare duhet që të sigurohen që llogaria bankare, bankare, në të cilën do të depozitohet kësti i radhës, të jetë ende aktiv);
5. Dokument identiteti (kopje ID-je, Pasaporte) të çdo trashëgimtari ose të personit që ka prokurë të posaçme për tërheqjen e dëmshpërblimit.
6. Kur një trashëgimtar i radhës së parë, të ish të dënuarit politikë, nuk jeton, për të tërhequr dëmshpërblimin, trashëgimtarët e radhës së dytë, (fëmijët e tij) duhet të dërgojnë në Ministrinë e Financave, të gjithë dokumentet e shënuara në pikën 2, për trashëgimtarin e radhës së parë që nuk jeton.
7. Kur një trashëgimtar i radhës së dytë nuk jeton, e drejta e tyre për dëmshpërblim në bazë të ligjit nr. 9831, datë 12.11.2007 “Për dëmshpërblimin e ish të dënuarve politikë të rregjimit komunist”, i ndryshuar, nuk vazhdon më tej. Në këtë rast, shpërndarja e vlerës të këstit të radhës kryhet sipas rrethit të familjarëve, për trashëgimtarët që jetojnë. Për të fituar këtë të drejtë, rrethit i familjarëve, duhet të dërgojë në Ministrinë e Financave: i.) Certifikatën e vdekjes së trashëgimtarit të rradhës së dytë që nuk jeton.

Personat, të cilët nuk dëmshpërblehen, për shkak të mosplotësimit të dokumenteve, gëzojnë të drejtën për të marrë këstin e kësaj pagese në fazën tjetër, por jo më vonë se tre vjet pas publikimit të emrit për herë të parë në faqen zyrtare.

3. Për shpërndarjen e kësteve të tjera, pagesa e këstit vijues, do të kryhet mbi bazë të

dokumentacionit të dërguar më parë, kur nuk ka:

1. Kontestim, nga rrethi i familjarëve ose të trashëgimtarëve.
2. Ndryshime të statusit të ish të dënuarit politik ose të trashëgimtarëve, jetojnë.
3. Revokim të prokurës së posaçme.

Kur trashëgimtarët, sipas këtij ligji, e revokojnë delegimin me prokurë, dokumentacioni që duhet të dërgojnë në Ministrinë e Financave janë:

i. Revokimi i prokurës, origjinale ose kopje e njësuar;

ii. Numër Llogarie bankare në Lek për çdo trashëgimtar;

iii. Dokument identifikimi (kopje ID-je, Pasaporte) për çdo trashëgimtar.

4. Për çdo shpërndarje të kësteve vijuese, trashëgimtari ligjor, duhet të dërgojnë në

Ministrinë e Financave, këto dokumenta:

i. Numrat e llogarisë bankare në Lekë për çdo trashëgimtar, ose për personin e autorizuar që

ka prokurë të posaçme për tërheqjen e dëmshpërblimit në Lek, (dokumenti i bankës duhet të jetë i periudhës kur dorëzohet dokumenti dhe të sigurohen që llogaria bankare, në të cilën do të depozitohet kësti i radhës, të jetë ende aktiv).

ii. Dokument identiteti (kopje ID-je, Pasaporte) të çdo trashëgimtari ose të personit që ka

prokurë të posaçme për tërheqjen e dëmshpërblimit.

5. Në mbështetje të dokumentacionit të depozituar pranë Ministrisë së Financave, Drejtoria e

Pagesave dhe Dëmshpërblimeve, në zbatim ligjit në fuqi për dëmshpërblimet e ish të dënuarve politik, të Vendimeve të Këshillit të Ministrave, të Udhëzimeve të Ministrit të Financave, realizon shpërndarjen e pagesave të këstit të radhës, duke bërë kontrollin e dokumentacionit të depozituar për çdo dosje individuale të ish të dënuarve politikë, pranë kësaj Drejtorie dhe duke ndjekur rradhën e pagesave të paguara ndër vite.

Udhëzimit me nr. 25, datë 22.08.2013 “Për Procedurat për llogaritjen e Përfitimeve nga

Ligjet e Mëparshme dhe të Pagesave të Dëmshpërblimit për Ish të Dënuarit Politik të

Rregjimit Komunist”, shfuqizohet.

Ngarkohet Drejtoria e Përgjithshme e Thesarit për zbatimin e këtij udhëzimi.

Ky udhëzim hyn në fuqi pas botimit në “Fletoren zyrtare”.

**ARBEN AHMETAJ**

**\_\_\_\_\_\_\_\_\_\_\_\_\_\_\_\_**

**MINISTËR**